
REFERAT
Privind participarea Consiliului Local în calitate de coorganizator al manifestării "Triatlon Helvetica Profarm", organizată de Atletic Club Maraton
Referitor la solicitarea nr. SC2004 – 019894/ 23.11.2004 a Atletic Club Maraton din Timişoara privind manifestarea „Triatlon Helvetica Profarm”, ce se va desfăşura în data de 31.07.2005

Competiţia are caracter internaţional şi trei probe  1,5 km înot, 40 km bicicletă, 10 km alergare.

Având în vedere procesul verbal din data de 07.04.2005 al Comisiei de cultură, învăţământ, turism, sport şi culte,
Propunem, în conformitate cu prevederile art.38, lit. (d) şi (p) şi art. 46 din legea nr.215/ 2001 privind a administraţia publică locală, precum şi în conformitate cu 
OUG nr. 45/2003 privind Finanţele publice locale, sprijinirea acestei manifestări cu suma de 15 de milioane de lei, din cap.59.02 „Cultură, religie şi acţiuni sportive”- 590220 Activitatea sportivă


Detalii referitoare la această manifestare se află în materialul anexat.  

Manifestarea a fost inclusă pe Agenda Culturală 2005.   

